pythainlp/thai-wiki-dataset-v4 huggingface dataset:
ลิงคินพาร์กอันเดอร์กราวด์ XIII

ลิงคินพาร์กอันเดอร์กราวด์ XIII (เขียนย่อเป็น LPU XIII) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 18 พฤศจิกายน พ.ศ. 2556 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 5 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก โดยได้ประกาศการออกอัลบั้มในหน้าเฟซบุ๊กของลิงคินพาร์ก
เนื้อหาในอัลบั้ม.
แผ่นซีดีของอัลบั้ม "ลิงคินพาร์กอันเดอร์กราวด์ XIII" ออกจำหน่ายในวันที่ 18 พฤศจิกายน พ.ศ. 2556 หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ ลิงคินพาร์กได้โพสต์ในเฟซบุ๊กในวันที่ 14 พฤศจิกายน ว่าเพลงเดโมของ "ไอลล์บีกอน" มีชื่อเดิมว่า "พรีโม" และออกตัวอย่างของเพลง อัลบั้มนี้เป็นการรวมเพลงเดโม เพลงที่ไม่เคยได้ออกเผยแพร่ จากเพลงในสตูดิโออัลบั้มต่าง ๆ ของวง และมีเพลงสตูดิโออีก 2 เพลง ที่สร้างโดยสมาชิกลิงคินพาร์กอันเดอร์กราวด์ และผลิตโดยลิงคินพาร์ก ในช่วงฤดูกาลบันทึกเสียงลิงคินพาร์กอันเดอร์กราวด์ในปี พ.ศ. 2556 ที่เอ็นอาร์จีสตูดิโอ ได้แก่ เพลงดนตรีบรรเลงที่มีชื่อว่า "ทรูทอินไซด์อะไล" โดย ไรโอัน ไจลส์ โดยปรากฏในแทร็กลำดับที่ 11 และอีกเพลงที่ชื่อ "เชนจ์" โดย บีตาสเตต ซึ่งเป็นวงดนตรีร็อก 4 ชิ้นที่ก่อตั้งขึ้นในซานฟรานซิสโก โดยได้ทำผลงานรวมในอัลบั้มนี้ ปรากฏเป็นแทร็กลำดับที่ 12 หรือลำดับสุดท้ายของอัลบั้ม
สิบเพลงแรกที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ "เมทีโอรา" (2546), "มินิตส์ทูมิดไนต์" (2550) และ "ลิฟวิงทิงส์" (2555) อัลบั้มนี้ได้รวมเดโมของเพลง "ลอสต์อินดิเอ็กโค" และเพลง "อันทิลอิตเบรกส์" จากสตูิโออัลบั้ม "ลิฟวิงทิงส์" และเดโมของเพลง "ซัมแวร์ไอบีลอง" จากสตูิโออัลบั้ม "เมทีโอรา" และยังมีเพลงที่ไม่เคยได้ออกจำหน่ายในสตูดิโออัลบั้มใดมาก่อน ได้แก่ เพลง "ยูนิเวิร์ส" เป็นเดโมปี พ.ศ. 2549 ที่ไม่ได้ออกเผยแพร่ บันทึกไว้สำหรับเพลง "รีเซอร์เรกชัน" ซึ่งเป็นเพลงของเคนนา ร่วมกับ ลูป เฟียสโก
รายชื่อเพลง.
เพลงทั้งหมดแต่งและผลิตโดย ลิงคินพาร์ก โดยมี 2 เพลงที่เพิ่มเข้ามาจากฤดูกาลบันทึกเสียงของลิงคินพาร์กอันเดอร์กราวด์ ปี พ.ศ. 2556 การผลิตเดโมจัดการโดย ไมค์ ชิโนะดะ
ลิงคินพาร์กอันเดอร์กราวด์ XIV

ลิงคินพาร์กอันเดอร์กราวด์ XIV (เขียนย่อเป็น LPU XIV) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 21 พฤศจิกายน พ.ศ. 2557 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 6 และเป็นหนึ่งในอัลบั้มที่ออกจำหน่ายปีและครั้งของลิงคินพาร์กอันเดอร์กราวด์
ภาพรวม.
แผ่นซีดีของอัลบั้ม "ลิงคินพาร์กอันเดอร์กราวด์ XIV" ออกจำหน่ายในวันที่ 21 พฤศจิกายน พ.ศ. 2557 ผ่านค่ายเพลงแมชชีนชอปเรเคิดดิงส์ หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ อัลบั้มออกเผยแพร่ทั่วโลกในวันที่ 14 พฤศจิกายน พ.ศ. 2557 ที่กรุงเบอร์ลิน โดยได้ประกาศในพิธีเปิดงานร้านค้าป็อปอัปของลิงคินพาร์ก และได้ออกจำหน่ายอย่างเป็นทางการในงานนัดพบของสมาชิกลิงคินพาร์กอันเดอร์กราวด์ที่ "ฮาร์ดร็อกคาเฟ่" ในกรุงเบอร์ลิน
อัลบั้มนี้ประกอบด้วยเดโมที่ไม่เคยได้ออกจำหน่ายในสตูดิโออัลบั้มใด ๆ ของลิงคินพาร์ก ได้แก่ เดโมเดิมปี 2545 ของเพลง "เบรกกิงเดอะแฮบิต" โดยมีไมค์ ชิโนะดะ (คนที่เป็นโปรดิวเซอร์ให้กับอัลบั้มนี้) เป็นผู้ให้เสียงร้องในฤดูกาลบันทึกเสียงของอัลบั้ม "เมทีโอรา" และเพลง "Dave Sbeat feat. Joe" ประพันธ์โดย เดฟ ฟาร์เรล มือกีตาร์เบสของวง และโจ ฮาห์น นักเทิร์นเทเบิล ในฤดูกาลบันทึกเสียงของอัลบั้ม "อะเทาซันด์ซันส์" ส่วนเพลงเดโมอื่น ๆ ได้บันทึกในช่วงสตูดิโออัลบั้มต่าง ๆ ของลิงคินพาร์ก เช่น "มินิตส์ทูมิดไนต์"
อัลบั้มนี้มีเสียงกีตาร์ที่หนัก และบางเดโมนั้นเป็นเพลงที่หนักเกินไปที่จะไปอยู่ในสตูดิโออัลบั้มหลักของลิงคินพาร์ก เช่น เดโมปี พ.ศ. 2551 ที่มีชื่อว่า "Blanka" อัลบั้มนี้ส่วนใหญ่ได้มุ่งเน้นไปที่องค์ประกอบและแนวเพลงที่ใกล้เคียงกับอัลบั้ม "เดอะฮันติงปาร์ตี" ที่มีเสียงกีตาร์และกลองอันรุนแรง
วีอาร์ยัง

"วีอาร์ยัง"  เป็นเพลงที่บันทึกโดยวงดนตรีอเมริกัน ฟัน ร่วมกับ Janelle Monáe จากสตูดิโออัลบั้มชุดที่ 2 ของฟัน "ซัมไนตส์" ที่ออกจำหน่ายในปี พ.ศ. 2555 ซิงเกิลนี้ออกจำหน่ายเมื่อวันที่ 20 กันยายน พ.ศ. 2554 เป็นซิงเกิลแรกจากอัลบั้ม "ซัมไนตส์" ในด้านดนตรีนั้น เพลง "วีอาร์ยัง" เป็นเพลงที่รวมเอาแนวเพลงต่าง ๆ ได้แก่ อินดี้ป็อป, อัลเทอร์เนทีฟร็อก, และพาวเวอร์ป็อป เพลงนี้ได้รับผลตอบรับในด้านบวกเป็นส่วนมากจากนักวิจารณ์เพลง เพลง "วีอาร์ยัง" ได้บรรลุความสำเร็จเชิงการค้าทั่วโลก โดยเข้าสู่อันดับ 1 ในชาร์ตเพลงในหลายประเทศ
เคนนา

เคนนา เซเมดกัน  หรือที่รู้จักในชื่อ เคนนา เป็นนักดนตรีชาวเอธิโอเปีย-อเมริกัน และนักการกุศล เพลงของเขาที่ชื่อ "เซย์กูดบายทูเลิฟ" (Say Goodbye To Love) ได้เสนอชื่อเข้าชิงในงานประกาศผลรางวัลแกรมมีปี 2009 ในสาขาการแสดงเพลงอัลเทอร์เนทีฟยอดเยี่ยม
รายชื่อคลองในกรุงเทพมหานคร

คลองในกรุงเทพมหานคร มีจำนวน 1,161 คลอง และคูลำกระโดง จำนวน 521 คู รวมเป็น 1,682 คูคลอง ความยาว 2,604 กม.
มีการขุดคลองมาตั้งแต่สมัยกรุงศรีอยุธยา แบ่งได้เป็น คลองรอบเมืองหรือคลองคูเมือง ขุดเพื่อป้องกันการรุกราน ของศัตรู มีความสำคัญทางยุทธศาสตร์ ต่อมาคือคลองลัด ขุดขึ้นเพื่อย่นระยะเวลาในการเดินทาง และคลองเชื่อมแม่น้ำ ขุดขึ้น เพื่อประโยชน์ในการคมนาคมขนส่ง และดูแลหัวเมืองใกล้เคียง
ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ถือได้ว่าเป็นยุคที่มีการขุดคลองมากที่สุดยุคหนึ่ง มีทั้งขุดคลองใหม่และขุดลอกคลองเก่า เพื่อขยายพื้นที่เพาะปลูกและเส้นทางคมนาคมระหว่างกรุงเทพกับจังหวัดข้างเคียง ที่มีการผลิตข้าวและเป็นเส้นทางลำเลียงข้าวออกสู่ตลาดต่างประเทศ ดังพระราชดำริที่กล่าวไว้ในประกาศเรื่องอนุญาตขุดคลอง "การขุดคลอง" เพื่อที่จะให้เป็นที่มหาชนทั้งปวงได้ไปมาอาศัย และเป็นทางที่จะให้สินค้าได้บรรทุกไปมาโดยสะดวก ซึ่งให้ผลแก่การเรือกสวนไร่นา ซึ่งจะได้เกิดทวีขึ้นในพระราชอาณาจักร เป็นการอุดหนุนการเพาะปลูกในบ้านเมืองให้วัฒนาเจริญยิ่งขึ้น"
ในสมัยรัชกาลที่ 5 มีคลองที่สำคัญเกิดขึ้นหลายสายเช่น คลองเปรมประชากร คลองนครเนื่องเขต คลองประเวศบุรีรมย์ คลองอุดมชลจร คลองราชมนตรี คลองทวีวัฒนา คลองนราภิรมย์ คลองรังสิต คลองประปา เป็นต้น
ต่อไปนี้เป็นรายชื่อคลองในกรุงเทพมหานคร
รายชื่อผลงานของที-อารา

รายชื่อผลงานของเกิร์ลกรุปจากเกาหลีใต้ ที-อารา  ประกอบด้วย 4 สตูดิโออัลบั้ม, 6 อีพี, 17 ซิงเกิล, 1 รีแพ็คเกจอัลบั้มสตูดิโอ, 4 รีแพ็คเกจ EPs, 14 เพลงประกอบภาพยนตร์ และ 6 ซิงเกิลโปรโมชั่น
รายชื่อผลงานเพลงของที-อาราเอ็นโฟร์.
รายชื่อผลงานของที-อารา กลุ่มย่อยที-อาราเอ็นโฟร์ ประกอบด้วย 1 อีพี, 1 ซิงเกิล
รายชื่อผลงานเพลงของคิวบีเอส.
รายชื่อผลงานของที-อารา กลุ่มย่อยคิวบีเอส ประกอบด้วย 1 ซิงเกิล
กรุงเทพ..มหานครซ้อนรัก

กรุงเทพ..มหานครซ้อนรัก : ดิ โอซี ไทยแลนด์ เป็นละครโทรทัศน์ ผลิตโดย ช่องวัน และ ซีเนริโอ ควบคุมบทโทรทัศน์โดย สุมินตา สุภาผล และกำกับการแสดงโดย ศุทธสิทธิ์ เดชอินทรนารักษ์, ธนวัจน์ ปัญญารินทร์ ออกอากาศระหว่างวันที่ 8 มีนาคม พ.ศ. 2559 – 17 พฤษภาคม พ.ศ. 2559 
งานสร้าง.
ละครกรุงเทพ...มหานครซ้อนรัก เป็นละครโทรทัศน์แนวโรแมนติก-คอมเมดี้-ดราม่า รักครอบครัว โดยทางผู้ผลิตได้ซื้อลิขสิทธิ์มาจาก ค่าย “วอร์เนอร์ บราเธอร์ส” ซึ่งได้เคยผลิตผลงานในปี 2003 และได้โด่งดังไปทั่วโลกมาจัดทำใหม่เป็นเวอร์ชันภาษาไทย และดำเนินการผลิตโดย ซีเนริโอ และ เมจิก อิฟ เอ็นเตอร์เทนเมนต์ ภายใต้การควบคุมของ วอร์เนอร์ บราเธอร์ส (ประเทศไทย) โดย ถกลเกียรติ วีรวรรณ ผู้อำนวยการช่องวัน ได้ให้ โสภิตนภา ชุ่มภาณี กับ พิมพ์มาดา บริรักษ์ศุภกร เป็นผู้จัดละครเรื่องนี้ร่วมกัน 
การตอบรับ.
กระแสการตอบรับละครเรื่องกรุงเทพ...มหานครซ้อนรักนั้นทางด้านวิลลี่ แมคอินทอชได้ให้สัมภาษณ์ดาราเดลี่ว่า เชื่อมั่นว่าเป็นละครที่ถูกสไตล์คนไทย ส่วนทางเม้าส์ ณัฐชา ก็ได้ยอมรับว่าเป็นละครที่กระแสแรงไม่เบา ทุกครั้งที่ออกอากาศก็มักจะขึ้นเทรนด์โซเชียลอยู่เสมอ และก็ถือว่าเป็นละครเรื่องหนึ่งที่ประสบผลสำเร็จเพราะมีผู้ชมละครเยอะ
เทวทูต

เทวทูต หมายถึง ทูตของเทพ ซึ่งเป็นสัญญาณเตือนให้ระลึกถึงธรรมดาของชีวิต จนเกิดความสังเวชแล้วเร่งทำความดี
ใน "ทูตสูตร" พระโคตมพุทธเจ้าตรัสว่าเทวทูตมี 3 จำพวก ได้แก่
เมื่อรวม "บรรพชิต" ด้วย เรียกว่า นิมิต 4 พระพุทธเจ้าตรัสว่าเพราะได้ทอดพระเนตรนิมิตทั้ง 4 นี้ จึงตัดสินพระทัยออกผนวชในเวลาต่อมา
นอกจากนี้ใน "เทวทูตสูตร" พระพุทธเจ้ายังตรัสถึงเทวทูต 5 ซึ่งหมายถึงทูตของพระยม ได้แก่
พระยมจะสอบถามสัตว์นรกว่าเคยพบเห็นเทวทูตเหล่านี้หรือไม่ เพื่อให้สัตว์นรกนั้นได้ระลึกถึงกุศลกรรมที่ตนเคยทำมา หากสัตว์นรกจำได้ก็จะพ้นจากนรก หากจำไม่ได้ยมบาลก็จะนำตัวสัตว์นรกนั้นไปลงโทษตามบาปกรรมที่ได้ทำมา
นางฟ้า

นางฟ้า คือนางในเทพนิยายที่เชื่อว่าอยู่บนสวรรค์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โมฮัมเหม็ด ออสมาน จาวารี

ศาสตราจารย์ โมฮัมเหม็ด ออสมาน จาวารี  (เกิด 7 ธันวาคม พ.ศ. 2488 - 28 มิถุนายน 2567) เป็นทนายความและนักการเมืองชาวโซมาเลีย เขายังเคยป็นประธานรัฐสภากลางโซมาเลีย นอกจากนี้เขายังปฏิบัติหน้าที่เป็นรักษาการประธานาธิบดีโซมาเลียระหว่างวันที่ 28 สิงหาคม พ.ศ. 2555 ถึง 16 กันยายน พ.ศ. 2555
จาวารีเกิดเมื่อ 7 ธันวาคม พ.ศ. 2488 หลังจากเรียนจบชั้นมัธยมศึกษา จาวารีได้รับปริญญาด้านกฎหมายจากมหาวิทยาลัยแห่งชาติโซมาเลียในโมกาดิชู
สงกรานต์ อุดมสิทธิ์

พันตำรวจตรี สงกรานต์ อุดมสิทธิ์ เป็นสมาชิกสภาผู้แทนราษฎรจังหวัดเพชรบูรณ์ และสมาชิกสภาผู้แทนราษฎรจังหวัดเลย รวม 5 สมัย อดีตรัฐมนตรีช่วยว่าการกระทรวงศึกษาธิการ และอดีตรัฐมนตรีช่วยว่าการกระทรวงมหาดไทย
งานการเมือง.
พันตำรวจตรี สงกรานต์ ได้รับเลือกตั้งสมาชิกสภาผู้แทนราษฎรครั้งแรกในเดือน มกราคม พ.ศ. 2489 และได้รับเลือกตั้งเรื่อยมา รวม 5 สมัยในขณะที่ ภรรยา นางเอื้ออารีย์ อุดมสิทธิ์ เป็นสมาชิกสภาผู้แทนราษฎรหญิงคนแรกของจังหวัดเลย
สมาชิกสภาผู้แทนราษฎร.
พันตำรวจตรี สงกรานต์ อุดมสิทธิ์ ได้รับเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
รัฐมนตรี.
พันตำรวจตรี สงกรานต์ ได้ดำรงตำแหน่งรัฐมนตรีมาแล้ว 3 สมัยคือ
กองทัพอากาศประชาชนเวียดนาม

กองทัพอากาศประชาชนเวียดนาม  เป็นกองทัพอากาศของประเทศเวียดนาม เป็นการรับช่วงต่อจากประเทศเวียดนามเหนือ กองทัพอากาศและสาธารณรัฐเวียดนามกองทัพอากาศ ต่อมาได้ถูกรวบรวมของประเทศเวียดนาม ในปี ค.ศ. 1975 กองทัพอากาศประชาชนเวียดนาม "(Vietnam People's Air Force (VPAF))" เป็นหนึ่งในสามกองทัพในกองทัพประชาชนเวียดนามซึ่งเป็นส่วนหนึ่งของกระทรวงกลาโหม ภารกิจหลักของกองทัพอากาศประชาชนเวียดนาม คือการป้องกันน่านฟ้าเวียดนามและบทบัญญัติของอากาศสำหรับการดำเนินงานของกองทัพประชาชนเวียดนาม
สปีกนาวเวิลด์ทัวร์ – ไลฟ์

สปีกนาวเวิลด์ทัวร์ – ไลฟ์  เป็นอัลบั้มบันทึกการแสดงสดแรกของนักร้อง นักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อวันที่ 21 พฤศจิกายน พ.ศ. 2554 โดยบิกแมชชีนเรเคิดส์ อัลบั้มนี้ประกอบด้วยเพลงและบันทึกการแสดงจากหลาย ๆ คอนเสิร์ตทัวร์รอบโลกของเทย์เลอร์ สวิฟต์ อัลบั้มนี้เข้าสู่อันดับที่ 11 ในชาร์ต"บิลบอร์ด" 200 ในสหรัฐอเมริกา ด้วยยอดจำหน่าย 77,000 ชุด
พอล มาร์ติน

พอล เอ็ดการ์ ฟีลิป มาร์ติน  เกิดเมื่อวันที่ 28 สิงหาคม พ.ศ. 2481, หรือที่เรียกว่า พอล มาร์ติน ผู้ลูก., เป็นอดีตนายกรัฐมนตรีแห่งแคนาดาและอดีตหัวหน้าพรรคเสรีนิยมแห่งแคนาดา เขานำพรรคเสรีนิยมชนะการเลือกตั้งในปีพ.ศ. 2547 จัดตั้งรัฐบาลเสียงข้างน้อย สองปีถัดมาเขาก็แพ้ญัตติไม่ไว้วางใจ ส่งผลให้เขาต้องยุบสภาจัดการเลือกตั้งใหม่ในปีพ.ศ. 2549 ทำให้เขานำพรรคเสรีนิยมแพ้การเลือกตั้ง ดังนั้นเขาจึงลาออกจากตำแหน่งนายกรัฐมนตรีและหัวหน้าพรรค
การ์ดไฟท์!! แวนการ์ด

การ์ดไฟท์!!! แวนการ์ด (; โรมาจิ: "Kādofaito!! Vangādo"; : CARDFIGHT!! Vanguard) เป็นเทรดดิ้งการ์ดเกมที่ผลิตโดยบุชิโรด
ประวัติ.
การ์ดไฟท์!! แวนการ์ด เป็นการ์ดเกมที่ร่วมมือกันระหว่างบุชิโรดและนักเขียนการ์ตูนแนวการ์ดเกมชื่อดัง อากิระ อิโตะ และ ซาโตชิ นาคามุระ โดยมีแนวคิดสร้างจินตนาการตัวละครจากการ์ดเกม และได้ประสบความสำเร็จในประเทศญี่ปุ่น และขยายการผลิตและจำหน่ายในต่างประเทศ และมีการจัดงานแข่งอย่างเป็นทางการทั่วโลก และมีสื่อภาพยนตร์อนิเมะ, มังงะและเกม
วิธีการเล่น.
ผู้เล่นแข่งได้ 2 คนโดยเล่นเพียง 1 ต่อ 1 สร้างเด็คของคุณให้มีจำนวน 50 ใบ (รวมการ์ดผู้เริ่มต้น) และแบบ flash deck 25 ใบ
แล้วนำไปต่อสู้!
ก่อนการต่อสู้ ให้เลือกการ์ดเกรด 0 จากกองการ์ดมา 1 ใบแล้ววางคว่ำลงบนแวนการ์ดเซอร์เคิลของเรา การ์ดใบนี้จะถูกเรียกว่า เฟิร์สแวนการ์ด (FV) หลังจากนั้นสับกองการ์ดของกันและกัน จั่วการ์ดขึ้นมา 5 ใบ หงายการ์ดที่คว่ำอยู่บนแวนการ์ดเซอร์เคิลพร้อมกับพูดว่า "สแตนด์ อัป แวนการ์ด" และการต่อสู้ก็จะเริ่มต้นขึ้น ยูนิทที่อยู่บนแวนการ์ดเซอร์เคิลจะถูกเรียกว่า แวนการ์ด (ผู้นำ) ดังนั้นแวนการ์ดจึงเป็นตัวละครหลักของเกมและถือว่าเป็นตัวแทนของผู้เล่น (ภาพที่ผู้เล่นจะจินตนาการว่าเป็นแวนการ์ด) 
ในการต่อสู้เราจะต้องโจมตีแวนการ์ดของกันและกัน และจะต้องไรด์แวนการ์ดเป็นระดับที่สูงขึ้นเพื่อเสริมสร้างความแข็งแกร่งของฝ่ายเรา ซึ่งรวมถึงการคอลการ์ดเพื่อมาเป็นเรียร์การ์ด และการใช้ความสามารถต่าง ๆ ของการ์ด หากเราทำการโจมตีสำเร็จ การ์ดของคู่แข่งจะถูกนำไปวางบนดาเมจโซนของคู่แข่ง และการแพ้ชนะจะมาจากการที่ฝ่ายที่มีการ์ดบนดาเมจโซนครบ 6 ใบ ฝ่ายนั้นจะถือว่าเป็นฝ่ายแพ้ หรือถ้าหากว่าการ์ดในกองการ์ดของฝ่ายใดฝ่ายหนึ่งหมดไปหรือมีจำนวน 0 ใบฝ่ายนั้นจะแพ้ทันที
กฎที่มีการเปลี่ยนแปลงต่างๆ เมื่อขึ้นภาค V Series.
1. กฎ 1/Turn สกิลจะไม่การเสียสิทธิ์การใช้หากยังไม่ได้ใช้งานความสามารถนั้นจริงๆ
2. การคอลการ์เดี้ยน สามารถคอลการ์ดเกรดใดก็ได้โดยไม่ ต้องสนใจเกรดของแวนการ์ด ณ ตอนนั้นแล้ว
3. การ G Assist หลังจาก G-Assist แล้วให้นำการ์ดจากบน�มือ 2 ใบออกจากเกม (ไม่ต้องเอาการ์ด�จาก G โซนออกแล้ว)
4. การ Stride จะใช้กฎเดิม คือแวนการ์ดของผู้เล่นทั้ง 2 ฝ่ายจะต้องเป็นเกรด 3 จึงจะสามารถทำการสไตรด์ได้ ไม่ใช้กฎใหม่
5. การไรด์ยูนิทหลายใบพร้อมกันที่ช่องแวนการ์ด จะใช้กฎเดิม ซึ่งนับว่าทุกใบไรด์ทับแวนการ์ดใบเดียวกัน ไม่ใช้กฎใหม่ที่ไรด์ทีละใบ
6. โคลาโบโปรเจ็คแวนการ์ด 2021 จะมีแคลนใหม่ 3 แคลน Animation, Live Action และ Game ซึ่งแต่ละแคลนจะมีกิฟที่แตกต่างกัน
7. The Mask Collection จะออกกฎพิเศษ!! ให้ไปเล่นร่วมกับแคลน Live Action ได้
พลเรือโท

พลเรือโท  เป็นยศทหารระดับสูงของกองทัพเรือธงของยศ เทียบเท่ากับพลโทและพลอากาศโท พลเรือโทโดยทั่วไปจะอาวุโสกว่าพลเรือตรีและอนุพลเรือเอก ในหลาย ๆ กองทัพเรือ
กัญจน์ ภักดีวิจิตร

กัญจน์ ภักดีวิจิตร (เกิด 24 ธันวาคม พ.ศ. 2519) ชื่อเล่น กอล์ฟ เป็นนักแสดง นักร้อง ผู้จัดละครผู้กำกับชาวไทย และเป็นบุตรชายของ ฉลอง ภักดีวิจิตร ผู้กำกับภาพยนตร์ชาวไทย เป็นที่รู้จักโดดเด่นจากบทบาทในละครโทรทัศน์หลายเรื่องทางช่อง 7 ที่กำกับโดย ฉลอง ภักดีวิจิตร ทั้งที่เป็นเพียงตัวประกอบ และเริ่มเป็นที่รู้จักในวงกว้างจากละครเรื่อง อังกอร์ อีกทั้งยังมักร้องเพลงประกอบในละครโทรทัศน์แต่ละเรื่องในสังกัดของฉลองอีกด้วย
ประวัติ.
กัญจน์ ภักดีวิจิตร เกิดเมื่อวันที่ 24 ธันวาคม พ.ศ. 2519 ที่กรุงเทพมหานคร เป็นบุตรชายของ ฉลอง ภักดีวิจิตร เป็นบุตรคนโตจากทั้งหมดสามคน น้องอีก 2 คน คือ เฉิด และบุญจิรา ภักดีวิจิตร จบการศึกษาระดับมัธยมจากโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา จบการศึกษาด้านซาวด์เอนจิเนียร์จากประเทศออสเตรเลีย
แม้จะคลุกคลีกับกองถ่าย แต่มีผลงานแสดงละครเรื่องแรกคือ "ระย้า" เมื่อปี 2541 จากการชักนำของบิดา เริ่มโด่งดังและพัฒนาฝีมือจนกระทั่งละครเรื่อง "อังกอร์" หลังจากนั้น แจ้งเกิดกับบทเพื่อนพระเอก ที่มาช่วยเหลือพระเอกทุกครั้งยามลำบาก โดยที่มีแคนคู่ใจเป็นอาวุธ และแคนนั้นสามารถเปลี่ยนเป็นปืนกลมหาประลัย เอกลักษณ์บทบาทของกัญจน์ในละคร คือรับบทบาทเป็นเพื่อนพระเอก คอยย่างไก่ ต้มกาแฟให้คนทั้งแคมป์กิน พร้อมกับการร้องเพลงประกอบละครทุกเรื่องที่เล่น เขาเผยว่า บทเขียนมาเป็นแบบนี้ และเขาก็เล่นไปตามบท
ปัจจุบันหันมาทำงานเบื้องหลังและเป็นนักแสดงทางช่อง 3 เอชดี กัญจน์ ภักดีวิจิตร เปิดบริษัทใหม่เป็นผู้จัดละครร่วมกับน้องสาวและน้องชาย
ปี 2562 เป็นนักแสดงรับเชิญในละคร "ลิขิตแห่งจันทร์" ออกอากาศทางช่อง 3 ถือเป็นละครย้อนยุคเรื่องแรกของ บริษัท อาหลอง กรุ๊ป จำกัด แต่ยังคงเป็นละครบู๊เช่นเดิม
ผลงาน.
ภาพยนตร์พิเศษ.
ภาพยนตร์เฉลิมพระเกียรติ ฝนแรก (2543)
ผู้จัดละคร.
ผลงานละครโทรทัศน์ทั้งหมดในฐานะผู้จัดละครทางช่อง 3 เอชดี บริษัท อาหลอง กรุ๊ป จำกัด ร่วมกับ บุญจิรา ภักดีวิจิตรและเฉิดบุญ ภักดีวิจิตร
ชีวิตส่วนตัว.
กัญจน์เปิดธุรกิจซุ้มฉกัญจน์ เป็นธุรกิจฟาร์มไก่ชนและยังทำเงินติดอันดับ 1 ใน 5 ฟาร์มไก่ชนระดับประเทศ
พลเรือตรี

พลเรือตรี  เป็นนายทหารชั้นสัญญาบัตรยศเรือมีอำนาจเหนือกว่าผู้บังคับการเรือและกัปตัน และรองจากพลเรือโท เป็นยศต่ำสุดของ "พลเรือ" ซึ่งนอกจากนี้ยังมีบางครั้งเรียกว่า "ธงทหาร" หรือ "ยศธง" ในหลาย ๆ กองทัพเรือจะเรียกว่า "ยศสองดาว"
ประกิต ดีพร้อม

ประกิต ดีพร้อม เป็นนักฟุตบอลไทยอาชีพ เล่นในตำแหน่งกองกลางให้กับจันทบุรี ในไทยลีก 2
ประวัติ.
ประกิต ดีพร้อม ชื่อเล่น "กิต" เกิดวันที่ 7 มกราคม พ.ศ. 2531 ที่จังหวัดสระบุรี สร้างชื่อเสียงกับการเล่นฟุตบอลให้กับสโมสรฟุตบอลทีโอที โดยในฤดูกาล 2557 ทำผลงานได้ยอดเยี่ยม ทำได้ 5 ประตูและ 5 แอสซิสต์ จากการลงสนาม 36 นัด ทำให้ เกียรติศักดิ์ เสนาเมือง หัวหน้าผู้ฝึกสอนทีมชาติไทยเรียกตัวติดทีมชาติไทย เพื่อแข่งขันในรายการเอเอฟเอฟ ซูซูกิ คัพ 2014 และทำผลงานได้อย่างยอดเยี่ยม จนทีมชาติไทยคว้าแชมป์ในรายการนี้ไปครอง
ในฤดูกาล 2558 ประกิตย้ายไปเล่นให้กับบุรีรัมย์ ยูไนเต็ดด้วยค่าตัว 10 ล้านบาท
ในฤดูกาล 2558-2559 (วันที่ 4 มกราคม 2559) ประกิต ย้ายไปเล่นให้กับชลบุรี เอฟซี ด้วยสัญญายืมตัว 1 ฤดูกาล โดยสวมเสื้อหมายเลข 21 ซึ่งเป็นหมายเลขเดิมสมัยที่เล่นให้กับบุรีรัมย์ ยูไนเต็ด และย้ายร่วมทีม ชลบุรี เอฟซี ถาวรเมื่อวันที่ 1 กรกฎาคม 2559 
ในวันที่ 6 มิถุนายน 2560 ประกิต ย้ายไปร่วมทีม เอสซีจี เมืองทอง ยูไนเต็ด
ในวันที่ 29 มิถุนายน 2561 ประกิต ย้ายไปร่วมทีม อุดรธานี เอฟซี ด้วยสัญญายืมตัว
ในวันที่ 4 มกราคม 2562 ประกิต ย้ายไปร่วมทีม อุดรธานี เอฟซี ถาวร 
ตลอดการเล่นอาชีพ ประกิตใส่เสื้อเบอร์ 21 
ทีมชาติ.
ในวันที่ 9 พฤศจิกายน 2557 ประกิตยิงประตูได้ในการแข่งขันกระชับมิตรกับทีมชาติฟิลิปปินส์ และประกิตก็เป็นส่วนหนึ่งของทีมชาติไทยที่คว้าแชมป์เอเอฟเอฟ ซูซูกิ คัพ 2014 ด้วย ในเกมรอบแบ่งกลุ่มกับเมียนมาร์ ประกิตทำประตูที่สองของชัยชนะ 2-0 ด้วยการเตะฟรีคิก เขายังจ่ายให้เกริกฤทธิ์ ทวีกาล ในชัยชนะ 3-0 กับฟิลิปปินส์ในรอบรองชนะเลิศ
 "ณ วันที่ 17 ธันวาคม 2559"
รายชื่อตอนในเลโก้ นินจาโก ปรมาจารย์สปินจิซึ

"" เป็นภาพยนตร์การ์ตูนโทรทัศน์ที่ผลิตโดย เลโก้ และออกอากาศใน การ์ตูนเน็ตเวิร์ค เป็นซีรีส์เรื่องราวของนินจาโก
ปัจจุบันได้ออกอากาศครบทั้งหมด 34 ตอน รวม 3 ซีซั่น และนอกจากนี้ยังมีมินิมูวี่อีก 4 ตอนสั้น ซึ่งเป็นการเกิ่นเนื้อเรื่องก่อนเริ่มต้นซีซั่น 1, ซีซั่น 4 ได้ออกอากาศผ่านทาง การ์ตูนเน็ตเวิร์คเอเชีย เป็นที่แรก ออกอากาศทุกวันเสาร์ เวลา 08.00-08.30 น. เริ่ม 20 ธันวาคม 2557 จนถึงปัจจุบัน
รายชื่อซีซั่น.
<onlyinclude></onlyinclude>
ทุ่งศรีเมือง

ทุ่งศรีเมือง เดิมชื่อ "นาทุ่งศรีเมือง" เป็นสถานที่ที่มีความสำคัญมาตั้งแต่ในอดีตของจังหวัดอุบลราชธานี เดิมเป็นที่ทำนาของเจ้าเมืองอุบลราชธานี และใช้เป็นสถานที่ประกอบพิธีกรรมเผาศพแบบนกหัสดีลิงค์ของเจ้าเมืองและเจ้านายพื้นเมืองอุบลราชธานีศรีวะนาไล ปัจจุบันใช้เป็นสถานที่ประกอบพิธีกรรมที่สำคัญของจังหวัด และเป็นสวนสาธารณะขนาดใหญ่ใจกลางเมืองเพื่อการพักผ่อนหย่อนใจ
ทุ่งศรีเมือง ตั้งอยู่ถนนอุปราช ตำบลในเมือง อำเภอเมืองอุบลราชธานี บริเวณหน้าศาลากลางจังหวัดอุบลราชธานีหลังเก่า (ปัจจุบันคือ พิพิธภัณฑสถานแห่งชาติอุบลราชธานี) ประกอบด้วยคูเมืองเป็นน้ำล้อมลอบ มีประตูทางเข้า 4 ทิศ 4 ประตู ซึ่งตั้งชื่อตามนามของเจ้านายพื้นเมือง คือ 
สิ่งก่อสร้างภายในทุ่งศรีเมือง.
ประกอบด้วย 
พิธีเผาศพแบบนกหัสดีลิงค์หรือนกสักกะไดลิงก์.
ทุ่งศรีเมืองใช้เป็นที่ประกอบพิธีเผาศพเจ้านายพื้นเมือง และคณะอาญาสี่ ที่ประกอบไปด้วย เจ้าเมือง อุปฮาด ราชบุตร และราชวงศ์ ซึ่งตามความเชื่อโดยเฉพาะของตระกูล ณ อุบล ซึ่งนำโดย นายบำเพ็ญ ณ อุบล มีความเชื่อว่าตนเเละต้นตระกูลสืบมาจากราชสกุลที่มีมาแต่เชียงรุ้งแสนหวีฟ้า เเต่ว่าถ้าหากทำการรวบรวมเอกสารชั้นต้นเเละพงสาวดารทุกฉบับมาตรวจทาน กลับไม่พบว่ามีข้อมูลที่กล่าวถึงว่าพระวอพระตาซึ่งเป็นบรรพบุรุษของเจ้านายเมืองอุบลมีความเกี่ยวข้องกับเจ้าปางคำเเละราชวงศ์เชียงรุ่งแสนหวีฟ้าเเต่อย่างใด อีกทั้งความห่างกันของปี พ.ศ. ที่มีการปรากฎความมีตัวตนระหว่างเจ้าปางคำกับพระวอพระตา กลับมีความคลาดเคลื่อนห่างกันมากพอสมควร กล่าวคือช่วงอายุของเจ้าปางคำกับพระวอพระตาห่างกันเกือบร้อยปี จะเป็นบิดาเเละบุตรกันมิได้เพราะช่วงอายุห่างกันมากจนเกินไป อีกทั้งข้อมูลเก่าเเก่ที่สุดที่กล่าวถึงในเรื่องดังกล่าวซึ่งกล่าวถึงความเกี่ยวข้องกันระหว่างราชวงศ์เชียงรุ่ง, เจ้าปางคำกับพระวอพระตา รวมทั้งประเพณีที่ให้นางสีดาผู้ฆ่านกหัสดีลิงค์ มีปรากฎในเอกสาร สื่อ สิ่งตีพิมพ์ของนายบำเพ็ญ ณ อุบล ในยุคหลังเพียงเท่านั้น ก่อนหน้านี้หามีปรากฎไม่ งานพิธีเมื่อถึงแก่อสัญกรรมให้อัญเชิญศพขึ้นเมรุรูปนกหัสดีลิงค์ หรือนักสักกะไดลิงก์ แล้วชักลากออกไปบำเพ็ญกุศลที่ทุ่งศรีเมือง จำนวน 3 วัน จึงประกอบพิธีเผาศพ ซึ่งจะจัดทำเฉพาะกับเจ้านายเมืองอุบลราชธานีเท่านั้น 
ครั้งเมื่อสมัยกรมหลวงสรรพสิทธิประสงค์ ข้าหลวงต่างพระองค์ประจำมณฑลอีสาน ได้มีการยกเลิกประเพณีเผาศพแบบนกสักกะไดลิงก์ที่ทุ่งศรีเมือง และสามารถให้พระเถระชั้นผู้ใหญ่ที่ทรงคุณธรรม เมื่อมรณภาพแล้วสามารถทำพิธีแบบนกสักกะไดลิงก์ได้ โดยพิธีเผาศพดังกล่าวจัดทำครั้งล่าสุดเมื่อราวปี พ.ศ. 2448 ของพระธรรมบาล (ผุย) นับว่าเป็นนกตัวสุดท้ายที่ได้ประกอบพิธีกรรม ณ ทุ่งศรีเมือง และ พ.ศ. 2558 ทางจังหวัดอุบลราชธานีได้ใช้ทุ่งศรีเมืองเป็นสถานที่ประกอบพิธีกรรมเผาศพแบบนกหัสดีลิงค์ขึ้นมาอีกครั้ง เพื่อฟื้นฟูขนบธรรมเนียมประเพณีของชาวอุบลราชธานีแต่เดิมมา โดยใช้ประกอบพิธีพระราชทานเพลิงศพ พระเทพกิตติมุนี (สมเกียรติ สมกิตฺติ) อดีตเจ้าคณะจังหวัดอุบลราชธานี (ฝ่ายมหานิกาย) และอดีตเจ้าอาวาสวัดมหาวนาราม (พระอารามหลวง) พระเถระชั้นผู้ใหญ่ที่สำคัญของชาวอุบลราชธานี
บิวตีฟูลอายส์

บิวตีฟูลอายส์ อีพี  เป็นอีพีลำดับที่ 2 ของนักร้องแนวคันทรีป็อปชาวอเมริกัน เทย์เลอร์ สวิฟต์ อีพีนี้ออกจำหน่ายเมื่อวันที่ 15 กรกฎาคม พ.ศ. 2551 โดยบิกแมชชีนเรเคิดส์ อีพีนี้มีแนวดนตรีส่วนใหญ่เป็นคันทรีป็อป และมีเพลงในอีกเวอร์ชันจากสตูดิโออัลบั้มเปิดตัวเธอ "เทย์เลอร์ สวิฟต์" (2549) และเพลงสตูดิโอที่ชื่อ "บิวตีฟูลอายส์" และเพลง "ไอฮาร์ตเควสชันมาร์ก" ในแผ่นดีวีดี ประกอบด้วย มิวสิกวิดีโอของซิงเกิลจากอัลบั้ม "เทย์เลอร์ สวิฟต์"
"บิวตีฟูลอายส์ อีพี" ติดอันดับที่ 9 ในชาร์ต"บิลบอร์ด" 200 ของสหรัฐอเมริกา และติดอันดับที่ 1 ในชาร์ตยอดอัลบั้มเพลงคันทรีของ "บิลบอร์ด" ซึ่งประสบความสำเร็จในการเปิดตัวอัลบั้มแรก เพลง "ไอฮาร์ตเควสชันมาร์ก" ออกจำหน่ายเป็นซิงเกิลโปรโมตในเดือนมิถุนายน พ.ศ. 2551 แม้ว่าอีพีนี้จะไม่ได้รับการส่งเสริมมากนัก แต่เธอก็ได้นำเพลง "บิวตีฟูลอายส์" ที่มีชื่อเดียวกับอัลบั้มนี้มาแสดงในบางครั้ง
อันดับในชาร์ต.
<templatestyles src="Col-begin/styles.css"/>
พลเรือจัตวา

คอมมอนดอร์  เป็นยศทหารเรือใช้ในกองทัพเรือจำนวนมาก ในประเทศส่วนมากเป็นชั้นยศพลเรือจัตวา ในประเทศส่วนน้อยเป็นชั้นยศนาวาเอกพิเศษ การจะพิจารณาว่าคอมมอนดอร์ของประเทศไหนคือชั้นยศใด ให้ดูที่ลักษณะอินธทรธนูว่าเป็นอินทรธนูของชั้นยศนายพลเรือ หรือของชั้นยศนาวาเอก
แร็ปคอร์

แร็ปคอร์  บางครั้งเรียกว่า พังก์แร็ป) เป็นแนวเพลงประเภทหนึ่งของแร็ปร็อก ที่เป็นการรวมเสียงร้องและบางองค์ประกอบของเครื่องดนตรีจากแนวดนตรีฮิปฮอป ด้วยกันกับพังก์ร็อก หรือกับแนวดนตรีฮาร์ดคอร์พังก์
ฟังก์เมทัล

ฟังก์เมทัล  หรือที่รู้จักในชื่อ แทรชฟังก์  หรือ ฟังก์คอร์  เป็นแนวเพลงที่ผสมผสานทั้งจากฟังก์ร็อก และออลเทอร์นาทิฟเมทัล
ศิลปินแนวฟังก์เมทัลที่มีชื่อเสียง.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
เลส เคลย์พูล

เลสลี เอ็ดเวิร์ด "เลส" เคลย์พูล  เกิดเมื่อวันที่ 29 กันยายน ค.ศ. 1963 เป็นนักดนตรีและนักแต่งเพลงชาวอเมริกัน รู้จักดีในฐานะนักกีตาร์เบส และนักร้องนำของวงไพรมัส สไตล์การเล่นเบสของเขาเป็นที่รู้จักกันดีในการใช้แทปปิง ตีคอร์ดแบบฟลาเมงโก การใช้คันโยกและสแลปเบส 
เขาได้เป็นโปรดิวเซอร์ในผลงานของเขาเองที่ชื่อ "Rancho Relaxo" และออกภาพยนตร์ในปี ค.ศ. 2006 "" เขียนและกำกับโดยเคลย์พูล ตลอดจนเปิดตัวนวนิยายในเรื่อง "South of the Pumphouse"
กรูฟเมทัล

กรูฟเมทัล  บางครั้งเรียกว่า โฟสต์-แทรช, นีโอ-แทรช, พาวเวอร์กรูฟ หรือเรียกสั้น ๆ ว่า กรูฟ เป็นแนวเพลงย่อยของดนตรีเฮฟวีเมทัล มักนำไปเรียกเป็นแนวเพลงของวง แพนเทอรา และเอกซ์ฮอร์เดอร์ โดยหลักแล้ว กรูฟเมทัลได้นำความหนักแน่น และคุณภาพเสียงมาจากแนวดนตรีแทรชเมทัล และเล่นในความเร็วหรือเทมโปในระดับปานกลาง อีกทั้งวงดนตรีส่วนใหญ่มีการเล่นเพลงไปสู่จังหวะที่เร็วขึ้นเป็นครั้งคราว
สฺวี เจียยฺหวี

สฺวี เจียยฺหวี (เกิด 19 สิงหาคม ค.ศ. 1995 ในเมืองเจิ้งโจว มณฑลเหอหนาน ประเทศจีน) เป็นนักว่ายน้ำชายชาวจีน เป็นนักกีฬาว่ายน้ำท่ากรรเชียง เขาว่ายน้ำให้กับประเทศจีนในการแข่งขันกีฬาโอลิมปิก 2012 เขาเป็นเจ้าของสถิติกีฬาแห่งชาติในปัจจุบัน ในท่ากรรเชียงของระยะทางทั้งหมด (50 เมตร, 100 เมตร และ 200 เมตร)
 "ณ วันที่ ณ วันที่ 30 กันยายน พ.ศ. 2557"
โพรเกรสซิฟเฮาส์

โพรเกรสซิฟเฮาส์  เป็นแนวเพลงย่อยของดนตรีเฮาส์ โพรเกรสซิฟเฮาส์ได้ปรากฏในต้นยุค 1990 มันได้พัฒนาขั้นในสหราชอาณาจักร แต่ต้นกำเนิดมาจากดนตรีเฮาส์ในอเมริกาและยุโรปในปลายยุค 1980 แนวเพลงได้รับอิทธิพลอย่างมากจากแทรนซ์ (Trance) ในยุค 1990 และต่อมาได้รับอิทธิพลจาก บิกรูมเฮาส์ (Big room house) และ ยูโรแดนซ์ (Eurodance) ในกลางยุค 2000 ในพฤศจิกายน ปี 2014 แนวเพลงได้จัดอันดับแรกในรายชื่อของแนวเพลงอันดับท็อปของ ท็อปดีเจส์ (TopDeejays)
ไอ อินเด็น

ไอ อินเด็น (; โรมาจิ: "Inden Ai"; 3 เมษายน ค.ศ. 1987 –) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ร่วมสังกัดเจที มาร์เวลลัส
ประวัติ.
เธอได้เป็นนักวอลเลย์บอลตั้งแต่อายุ 12 ปี และทำหน้าที่เป็นกัปตันทีมในช่วงระหว่างปี ค.ศ. 2009 และ 2010
อาหารสหราชอาณาจักร

อาหารสหราชอาณาจักร หรือ อาหารบริติช  หมายถึงอาหารที่ประกอบขึ้นตามวัฒนธรรมของสหราชอาณาจักร อาหารสหราชอาณาจักรได้รับการอธิบายว่าเป็น "อาหารที่ไม่จุกจิก ทำจากส่วนผสมที่มีคุณภาพในท้องถิ่น จับคู่กับซอสง่าย ๆ เพื่อเน้นรสชาติมากกว่าจะปิดบังมัน" อย่างไรก็ตาม อาหารสหราชอาณาจักรยังได้รับอิทธิพลทางวัฒนธรรมของผู้ที่อพยพเข้ามาในสหราชอาณาจักร จึงเกิดเป็นอาหารลูกผสมจำนวนมาก เช่น ชิกเกนทีกกามาซาลา (chicken tikka masala) ซึ่งได้รับอิทธิพลจากอินเดีย
แคร์รีออน (เพลงฟัน)

"แคร์รีออน"  เป็นเพลงของวงดนตรีอินดี้ป็อปชาวอเมริกัน ฟัน ออกจำหน่ายเมื่อวันที่ 23 ตุลาคม พ.ศ. 2555 เป็นซิงเกิลลำดับที่ 3 จากสตูดิโออัลบั้มชุดที่ 2 ของฟัน "ซัมไนตส์" เพลงนี้ประพันธ์โดยสมาชิกทั้งหมดในวง รวมทั้งโปรดิวเซอร์ของอัลบั้มนี้ด้วย ได้แก่ Jeff Bhasker
เพลง "แคร์รีออน" เป็นซิงเกิลที่ 3 ที่ติดต่อกันที่เข้าสู่ 20 อันดับแรกในชาร์ต"บิลบอร์ด"ฮอต 100 เริ่มเข้าชาร์ตในอันดับที่ 100 และในสัปดาห์ต่อมาได้ขึ้นไปอยู่ถึงอันดับที่ 20 ซิงเกิลนี้มียยอดจำหน่ายในรูปแบบดาวน์โหลดถึง 1,337,000 ครั้งในเดือนกรกฎาคม พ.ศ. 2556
บาโรกป็อป

บาโรกป็อป , บาโรกร็อก, หรือ บาโรกอังกฤษ, มักจะใช้สลับกับ แชมเบอร์ป็อปหรือแชมเบอร์ร็อก เป็นแนวเพลงย่อยของดนตรีป็อปร็อก ซึ่งเกิดขึ้นในสหรัฐอเมริกา และสหราชอาณาจักร ปรากฏให้เห็นในช่วงกลางยุคปี 1960 โดยในช่วงนั้นเป็นการผสมของป็อปร็อกและดนตรีคลาสสิก โดยเฉพาะดนตรียุคบาโรก
บาโรกป็อปมีความสำเร็จเป็นอย่างมากในปลายยุคปี 1960 ด้วยศิลปินในแนวเพลงนี้ ได้แก่ เดอะบีชบอยส์, เดอะมูดีบลูส์, เดอะบีเทิลส์, เดอะโรลลิงสโตนส์, เลิฟ และ โพรคัล ฮารัม แล้วหลักนิยมของบาโรกป็อปก็เริ่มจางหายไปในยุคปี 1970 ส่วนหนึ่งเป็นเพราะแนวดนตรีพังก์ร็อก, ดิสโก้ และฮาร์ดร็อกที่ได้รับความนิยมแทน แต่อย่างไรก็ตาม ดนตรียังคงมีการผลิตในแนวเพลงนี้อยู่เป็นธรรมเนียม
ฮาร์ตแลนด์ร็อก

ฮาร์ตแลนด์ร็อก  เป็นแนวเพลงประเภทหนึ่งของดนตรีร็อก ที่มีตัวอย่างให้เห็นความสำเร็จในเชิงพาณิชย์ของนักร้อง นักแต่งเพลง เช่น บรูซ สปริงส์ทีน, บ็อบ ซีเกอร์, ทอม เพตตี และจอห์น เมลเลนแคมป์ มีลักษณะเฉพาะคือเป็นแนวดนตรีที่ตรงไปตรงมา ข้องเกี่ยวกับชีวิตชาวอเมริกันที่เป็นผู้ใช้แรงงานในโรงงาน และความเชื่อมั่นว่าดนตรีร็อกมีจุดมุ่งหมายมากกว่าเพียงแค่ความบันเทิง
สแตนด์บายมี โดราเอมอน เพื่อนกันตลอดไป

สแตนด์บายมี โดราเอมอน เพื่อนกันตลอดไป (; โรมาจิ: "STAND BY ME Doraemon") เป็นภาพยนตร์การ์ตูนโดราเอมอนเรื่องยาว เป็นภาพยนตร์แอนิเมชันคอมพิวเตอร์ ในรูปแบบสามมิติเป็นครั้งแรกของโดราเอมอนฉบับภาพยนตร์ โดยได้หยิบยกโดราเอมอนตอนปกติจากหนังสือการ์ตูนนำมาสร้าง เพื่อฉลองในวาระครบรอบวันเกิดปีที่ 80 ปี ของ ฟูจิโกะ เอฟ. ฟูจิโอะ กำกับและประพันธ์บทภาพยนตร์โดย ทากาชิ ยามาซากิ ผู้กำกับภาพยนตร์ซึ่งมีประสบการณ์ทางด้านสเปเชียลเอฟเฟคต์และการสร้างภาพเสมือนจริงที่ประสบความสำเร็จจากภาพยนตร์เรื่อง "ถนนสายนี้ หัวใจไม่เคยลืม" (Always: Sunset on Third Street, พ.ศ. 2548) และกำกับภาพยนตร์ร่วมกับ ริวอิจิ ยางิ
ภาพยนตร์ชุดนี้เข้าฉายในระบบ 3 มิติ ออกฉายในวันที่ 8 สิงหาคม ค.ศ. 2014 (พ.ศ. 2557) ฉายปีเดียวกันกับโดราเอมอนฉบับภาพยนตร์ตอน "บุกดินแดนมหัศจรรย์ เปโกะกับห้าสหายนักสำรวจ" เรื่องนี้สามารถทำรายได้ติดอันดับหนึ่งใน Box Office ติดต่อกันเป็นสัปดาห์ และทำรายรับรวมในระดับสากลที่ 86.1 ล้านดอลลาร์สหรัฐ และยังเป็นหนึ่งในภาพยนตร์ที่ทำรายได้สูงสุดของประเทศญี่ปุ่น
ภาพยนตร์เรื่องนี้เข้าฉายในประเทศไทยวันที่ 31 ธันวาคม พ.ศ. 2557 โดยมีรอบพิเศษก่อนฉายจริงในวันที่ 25-30 ธันวาคม พ.ศ. 2557
เรื่องย่อ.
เป็นเรื่องราวเกี่ยวกับอนาคตของโนบิตะมาฉายรวม ๆ กัน 7 ตอนที่ดีที่สุดในตลอดระยะเวลา 45 ปี โดยเริ่มจากตอนแรกที่โดราเอมอนและเซวาชิเหลนของโนบิตะ เดินทางมาหาจากอนาคตเพื่อร่วมกันแก้ไขอดีตของโนบิตะ ซึ่งหากไม่ทำอะไรโนบิตะในอนาคตต้องแต่งงานกับไจโกะจนกระทั่งล้มละลาย เป็นปัญหากับทายาทต่อไป เซวาชิจึงฝากให้โดราเอมอนหุ่นยนต์แมวสีฟ้าคอยดูแลช่วยเหลือโนบิตะ ด้วยของวิเศษต่าง ๆ จากอนาคต โดยมีเหตุการณ์ซึ่งประทับใจที่สุด 4 ตอนมารวมไว้ในภาพยนตร์ อย่างตอนที่โนบิตะใช้ผ้าคลุมกาลเวลาเปลี่ยนร่างเป็นตอนโตไปช่วยเหลือชิซุกะในอนาคต รวมถึงตอนที่โดราเอมอนต้องลากลับโลกอนาคตไป
ภาคต่อ.
สแตนด์บายมี โดราเอมอน เพื่อนกันตลอดไป 2 (; โรมาจิ: "STAND BY ME Doraemon 2") เปิดตัวอย่างเป็นทางการในวันที่ 12 ธันวาคม พ.ศ. 2562 โดยช่องอย่างเป็นทางการโดราเอมอนเดอะมูฟวี่ ประเทศญี่ปุ่น ได้ปล่อยตัวอย่างภาพยนตร์ความยาวหนึ่งนาที ซึ่งเป็นภาคต่อของภาพยนตร์ชุดนี้
เช่นเดียวกับภาคแรก ภาพยนตร์ดังกล่าวเป็นภาพยนตร์ที่ได้หยิบยกโดราเอมอนตอนปกติจากหนังสือการ์ตูนนำมาสร้าง เพื่อฉลองวาระครบรอบ 50 ปีของโดราเอมอน กำกับและประพันธ์บทภาพยนตร์โดย ทะกะชิ ยะมะซะกิ และกำกับภาพยนตร์ร่วมกับ ริวอิจิ ยางิ โดยออกฉายในระบบ 3 มิติ กำหนดฉายเดิมวันที่ 7 สิงหาคม พ.ศ. 2020 ในประเทศญี่ปุ่น แต่เนื่องจากการระบาดทั่วของไวรัสโคโรนา พ.ศ. 2562-2563 การกำหนดฉายจึงถูกเลื่อนอย่างไม่มีกำหนด
ภัทร์ ฉัตรบริรักษ์

ภัทร์ ฉัตรบริรักษ์ (เกิด 1 พฤษภาคม พ.ศ. 2532) ชื่อเล่น ภัทร์ เป็นนักแสดง นายแบบ พิธีกรชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
ภัทร์ ฉัตรบริรักษ์ เกิดเมื่อวันจันทร์ที่ 1 พฤษภาคม พ.ศ. 2532 ที่กรุงเทพมหานคร เป็นบุตรชายคนเล็กในบรรดา 3 คนของเลอพงศ์ มหมณีขจร และงามทิพย์ ฉัตรบริรักษ์ โดยภัทร มีพี่ชายทั้งหมด 2 คนคือ ปกรณ์ ฉัตรบริรักษ์ ธนา ฉัตรบริรักษ์ และยังมีน้องสาวบุญธรรมอีกหนึ่งคนคือ วันใหม่ ฉัตรบริรักษ์ 
ภัทร์จบการศึกษาระดับประถมศึกษาจากโรงเรียนอัสสัมชัญ มัธยมศึกษาตอนต้นจากโรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะครุศาสตร์ จุฬาลงกรณ์มหาวิทยาลัย (เกียรตินิยมอันดับ 1) และยังเคยได้รับหน้าที่เป็นคทากรแห่งจุฬาลงกรณ์มหาวิทยาลัยประจำงานฟุตบอลประเพณีจุฬาฯ–ธรรมศาสตร์ ระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
เข้าสู่วงการ.
ภัทร์ก้าวเข้าสู่วงการด้วยการเป็นแขกรับเชิญของ บอย ปกรณ์ พร้อมกับ หน่อง ธนา ในรายการ ตีท้ายครัว หลังจากนั้นภัทร์จึงได้มีโอกาสถ่ายโฆษณาหลายชิ้นและได้เป็นนายแบบให้กับนิตยสารหลายเล่ม ต่อมาช่อง 3 เห็นแววจึงได้เรียกภัทร์มาเซ็นสัญญาเป็นนักแสดงในสังกัด สถานีวิทยุโทรทัศน์ไทยทีวีสีช่อง 3
และในปี 2558 ละครเรื่องแรกคือ "สายลับสามมิติ" ในบท วิศวะ นักประดิษฐ์สติเฟื่อง ภัทร์มีละครเรื่องที่สองคือ "แผนร้าย ลงท้ายว่ารัก" โดยรับบทเป็น ภาณุมาศและละครเรื่อง "สามสหายกับคุณนายสะอาด" โดยภัทร์รับบทเป็น หมอแท้จริง 
ส่วนผลงานสร้างชื่อที่เป็นที่พูดถึงมากที่สุด คือ "บัลลังก์ดอกไม้" ในบท การันต์ พี่น้องบุญธรรมที่เป็นเพื่อนรักคอยจ้องแทงข้างหลังอนาวินทร์ (รับบทโดย มาริโอ้ เมาเร่อ) ตลอดเวลา นับว่าเป็นบทร้ายครั้งแรกของเขาที่ได้รับกระแสตอบรับล้นหลามมากทีเดียว
ดาวเคราะห์น้ำแข็ง

ดาวเคราะห์น้ำแข็ง  คือดาวเคราะห์นอกระบบชนิดหนึ่งที่มีลักษณะพื้นผิวเป็นน้ำแข็ง และมีชั้นไครโอสเฟียร์ปกคลุมทั่วดาวเคราะห์ ตัวอย่างวัตถุในระบบสุริยะที่มีลักษณะคล้ายคลึงกับดาวเคราะห์น้ำแข็ง อาทิเช่น ยูโรปา เอนเซลาดัส ไทรทัน ดาวพลูโต อีริส และวัตถุขนาดเล็กในระบบสุริยะอื่น ๆ ที่หนาวเย็น
ลักษณะและความเอื้อต่อการอยู่อาศัย.
ดาวเคราะห์น้ำแข็งส่วนมากจะมีสีขาวและมีอัตราส่วนสะท้อนทางเรขาคณิตมากกว่า 0.9 พื้นผิวของดาวเคราะห์น้ำแข็งอาจประกอบไปด้วยน้ำ มีเทน แอมโมเนีย คาร์บอนไดออกไซด์ (ในรูปของน้ำแข็งแห้ง) หรือสารระเหยอื่น ๆ โดยขึ้นอยู่กับอุณหภูมิพื้นผิวของดาวเคราะห์ ดาวเคราะห์น้ำแข็งจะมีอุณหภูมิพื้นผิวต่ำกว่า 260 เคลวินหากประกอบด้วยน้ำเป็นส่วนใหญ่ ต่ำกว่า 180 เคลวิน หากประกอบด้วยคาร์บอนไดออกไซด์และแอมโมเนีย หรือต่ำกว่า 80 เคลวินหากมีมีเทนเป็นส่วนประกอบหลัก
ดาวเคราะห์น้ำแข็งโดยมากมีคุณสมบัติที่ไม่เอื้อต่อการอยู่อาศัยของสิ่งมีชีวิต เนื่องจากมีอุณหภูมิที่เย็นจัด ดาวเคราะห์น้ำแข็งอาจมีมหาสมุทรภายในที่อยู่ใต้เปลือกของมัน ซึ่งอาจถูกทำให้อุ่นโดยแกนของมันเองหรือแรงไทดัลจากวัตถุที่อยู่ใกล้เคียง โดยเฉพาะดาวเคราะห์ก๊าซยักษ์ น้ำใต้เปลือกดาวเคราะห์อาจสามารถเอื้อต่อการอยู่อาศัยของสิ่งมีชีวิต รวมไปถึงปลา แพลงก์ตอน และจุลินทรีย์ แพลงก์ตอนและจุลินทรีย์ที่อยู่ใต้เปลือกของดาวเคราะห์จะไม่ทำการสังเคราะห์ด้วยแสงเนื่องจากแสงดาวฤกษ์ถูกบดบังโดยเปลือกน้ำแข็งที่อยู่เหนือน้ำ แต่จะสร้างสารอาหารจากโดยใช้สารเคมีจำเพาะ โดยผ่านกระบวนการสังเคราะห์ทางเคมี หากมีปัจจัยที่เหมาะสม ดาวเคราะห์บางดวงอาจมีชั้นบรรยกาศที่เห็นได้ชัดคล้ายกับไททัน ดาวบริวารของดาวเสาร์ ซึ่งอาจเอื้อต่อการอยู่อาศัยของสิ่งมีชีวิตต่างดาว
ดาวพลูโตและดาวเคราะห์น้ำแข็งในสมมติฐาน.
แม้ว่าจะมีวัตถุที่ประกอบไปด้วยน้ำแข็งมากมายในระบบสุริยะ แต่ไม่มีวัตถุไหนที่เข้าข่ายเป็นดาวเคราะห์น้ำแข็ง (ดาวพลูโตเคยถูกพิจารณาให้เป็นดาวเคราะห์น้ำแข็ง ก่อนที่จะถูกลดสถานะให้เป็นดาวแคระในปี 2006) ส่วนดาวเคราะห์น้ำแข็งนอกระบบนั้น มีที่สันนิษฐานไว้หลายดวง อาทิ OGLE-2005-BLG-390Lb OGLE-2013-BLG-0341Lb และ MOA-2007-BLG-192Lb เป็นต้น
นาฬิกาของคนรักกัน

นาฬิกาของคนรักกัน เป็นซิงเกิลในปี พ.ศ. 2555 ของวงกะลา จากอัลบั้มชุดที่ 8 "LOVE INFINITY" ประพันธ์เนื้อร้องโดยชนะ เสวิกุล ทำนองโดยประจักษ์ สงค์อิ่ม และเรียงเรียงโดยกะลา ออกจำหน่ายในวันที่ 8 กุมภาพันธ์ พ.ศ. 2555 และมิวสิกวิดีโอเผยแพร่ครั้งแรกในวันที่ 15 กุมภาพันธ์ พ.ศ. 2555 กำกับโดย ณัฐพล มุขขันธ์ และมี ปิติพน พรตรีสัตย์ และ นลินทิพย์ เพิ่มภัทรสกุล มาร่วมแสดงในมิวสิกวิดีโอ
เนื้อหาของเพลง.
เนื้อหาของเพลงนี้ เป็นเพลงรักโรแมนติก เกี่ยวกับความรู้สึกของคู่รักข้าวใหม่ปลามันที่อยากมีเวลาด้วยกันนาน ๆ แต่พอถึงเวลาจะต้องห่างกันแม้แค่หันหลังแป๊บเดียวก็คิดถึงกันแล้ว อยากจะอยู่ใกล้กัน เวลามีความรักคนคนเราคงต้องการไปเรียนเช้าขึ้น อยากไปทำงานเร็วขึ้นเพื่อจะได้เจอคนที่เรารัก มันเป็นอารมณ์อ้อนอยากจะเจอแฟน
การตอบรับ.
เพลง นาฬิกาของคนรักกัน ติดอันดับสูงสุดที่ 9 จากการจัดอันดับของ95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 1 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
รูตเบียร์

รูตเบียร์  เป็นเครื่องดื่มน้ำอัดลมที่มีรสหวานของอเมริกาเหนือที่ใช้เปลือกรากของต้นซาสซาฟราส สกุลพืชซาสซาฟราส หรือเถาวัลย์ของสไมลักซ์ ออร์นาทา (เป็นที่รู้จักกันคือ ซาร์ซาพาริลา ซึ่งยังถูกนำมาใช้เพื่อทำเครื่องดื่มน้ำอัดลม ซาร์ซาพาริลา) เป็นรสชาติหลัก โดยทั่วไป รูตเบียร์นั้นจะไม่มีแอลกอฮอล์ ปราศจากคาเฟอีน รสหวาน และอัดลมด้วยคาร์บอเนชั่น เช่นเดียวกับเบียร์ มันมักจะมีสีทึบและเต็มไปด้วยฟอง การใช้ซึ่งเป็นที่รู้จักกันอย่างดีคือ การเติมด้วยไอศครีมวานิลลาเพื่อทำให้ลอยอยู่ในรูตเบียร์
เนื่องจากสารซาโฟรล(safrole) เป็นส่วนประกอบสำคัญของซาสซาฟราส ถูกสั่งห้ามโดยองค์การอาหารและยาสหรัฐ(FDA) ในปี ค.ศ. 1960 เนื่องจากเป็นสารก่อให้เกิดมะเร็ง รูทเบียร์ในเชิงพาณิชย์ส่วนใหญ่จึงถูกปรุงแต่งโดยใช้สารปรุงแต่งรสซาสซาฟราส แต่มีเพียงไม่กี่ชนิด (เช่น แฮนเซน) ที่ใช้สารสกัดที่ปราศจากสารซาโฟรล 
ผู้ผลิตรูตเบียร์รายใหญ่ ได้แก่ A&W, Barq's, Dad's, Hires, และ Mug
ประวัติ.
ประวัติของรูตเบียร์ไม่ทราบแน่ชัด แต่แบ่งได้เป็นสองทฤษฎี โดยทฤษฎีแรก รูตเบียร์ปรากฏในผลงานของวิลเลียม เชกสเปียร์หลายครั้ง ในชื่อสมอลเบียร์[] แต่รสอ่อนและบางกว่า และมีแอลกอฮอล์น้อยกว่า ทำจากสมุนไพรและผลเบอร์รี บางคนก็เรียกว่า เบิร์ชเบียร์ (Birch Beer), ซาร์สพาริลลาเบียร์ (Sarsparilla Beer) หรือจินเจอร์เบียร์ (Ginger Beer) และเป็นที่นิยมมากในหมู่ชาวไร่ชาวนาในคริสต์ศตวรรษที่ 18
ส่วนทฤษฎีที่สอง รูตเบียร์เกิดจากการทดลองของ ชาลส์ เอลเมอร์ ไฮส์ เภสัชกรจากฟิลาเดลเฟีย รัฐเพนซิลเวเนีย ที่กำลังคิดค้นสูตรในการผลิตยาสมุนไพร โดยนำรากไม้มาผสมกับสมุนไพรหลายชนิดแล้วหมักไว้ แต่รูตเบียร์ที่ได้ในครั้งแรกมีรสค่อนข้างขม ไฮส์จึงปรับสูตรเรื่อยมาจนเป็นที่พอใจ และนำออกจำหน่ายครั้งแรกเมื่อปี ค.ศ. 1893 ในชื่อ "รูตทรี" แต่ไม่เป็นที่นิยม เขาจึงเปลี่ยนชื่อใหม่เป็น "รูตเบียร์" และเป็นที่นิยมแพร่หลายในเวลาต่อมา
วิธีการทำแบบดั้งเดิม.
มีสูตรดั้งเดิมสูตรหนึ่งที่ใช้ในการทำรูตเบียร์ โดยทำมาจากน้ำเชื่อมจากกากน้ำตาลและน้ำ โดยจะปล่อยให้น้ำเชื่อมเย็นเป็นเวลาสามชั่วโมง และนำไปผสมกับรากไม้ (รวมไปถึง "Sassafras Root" หรือรากของเทพทาโร, "Sassafras Bark" หรือเปลือกไม้ของเทพทาโรและระกำ) แล้วเพิ่มยีสต์ และทิ้งเครื่องดื่มไว้ให้หมักเป็นเวลา 12 ชั่วโมง
กัมปนาท รุดดิษฐ์

พลเอก กัมปนาท รุดดิษฐ์ (เกิด 23 สิงหาคม พ.ศ. 2499) ชื่อเดิม: ลมโชย หรือ บิ๊กโชย ประธานกรรมการบริหารมูลนิธิโครงการหลวง กรรมการในคณะกรรมการมูลนิธิโรงพยาบาลสมเด็จพระยุพราช องคมนตรี ราชองครักษ์พิเศษ อดีตตุลาการศาลทหารสูงสุด อดีตผู้ช่วยผู้บัญชาการทหารบก กรรมาธิการวิสามัญกิจการสภานิติบัญญัติแห่งชาติ
อดีตสมาชิกสภานิติบัญญัติแห่งชาติ นายทหารพิเศษประจำหน่วยทหารรักษาพระองค์ เป็นหนึ่งในนายทหารที่ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ อดีตรองเลขาธิการคณะรักษาความสงบแห่งชาติ ได้รับพระราชทานยศ พลเอกในวันที่ 1 ตุลาคม 2558
วันที่ 9 ธันวาคม พ.ศ. 2560 มีพระราชโองการโปรดเกล้าเป็น ที่ปรึกษากิตติมศักดิ์ มูลนิธิราชประชานุเคราะห์ ในพระบรมราชูปถัมภ์
ประวัติ.
เป็นบุตรของนายบุญช่วย กับ นางบุญล้อม รุดดิษฐ์ มีพี่น้อง 6 คน คือ
ชีวิตครอบครัวสมรสกับ ผู้ช่วยศาสตราจารย์ วิศัลย์ศยา รุดดิษฐ์ อาจารย์ประจำสาขาวิชาการสอนภาษาไทย คณะครุศาสตร์ จุฬาลงกรณ์มหาวิทยาลัย และอาจารย์ประจำโรงเรียนสาธิตจุฬาลงกรณ์มหาวิทยาลัย
การศึกษา.
โรงเรียนเตรียมทหาร รุ่นที่ 16 โรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก เฉลิมชัย สิทธิสาท อดีตผู้บัญชาการทหารบก, พลเอก ธวัช สุกปลั่ง อดีตแม่ทัพภาคที่ 2 และพลโท ภัทรพล รักษนคร อดีตผู้ทรงคุณวุฒิพิเศษกองทัพบก
เครื่องราชอิสริยาภรณ์.
พลเอก กัมปนาท รุดดิษฐ์ ได้รับพระราชทานเครื่องราชอิสริยาภรณ์ทั้งไทยและสากล ดังนี้
ทอล์กเดอร์ตี (เพลงเจสัน เดอรูโล)

"ทอล์กเดอร์ตี"  เป็นเพลงของนักร้อง นักแต่งเพลงชาวอเมริกัน เจสัน เดอรูโล ออกจำหน่ายเป็นซิงเกิลที่สองของสตูดิโออัลบั้มชุดที่สาม "แทตทูส์" (2013) ในยุโรปและโอเชียเนีย ต่ออัลบั้มดังกล่าวถูกเปลี่ยนชือใหม่เป็นอัลบั้ม"ทอล์กเดอร์ตี" ออกจำหน่ายในสหรัฐอเมริกา และมีรายชื่อเพลงที่เปลี่ยนแปลงไป เพลงออกจำหน่ายเป็นซิงเกิลที่สามในสหรัฐอเมริกาวันที่ 7 มกราคม ค.ศ. 2014 มีนักร้องแร็ปร่วมรับเชิญด้วยได้แก่ ทูเชนส์ กลายเป็นซิงเกิลแรกของเดอรูโลที่มีนักร้องรับเชิญ เพลงเขียนโดยเจสัน เดอรูโล ทูเชนส์ เอริก เฟรดเดอริก เจสัน เอวิแกน ฌอน ดักลาส โอรี แคปแลน ทาเมียร์ มุสแก็ต และโทเมร์ โยเซฟ ขณะที่มีริกกี้ รี้ด จากวงวอลล์เปเปอร์ เป็นผู้ผลิตเพลง และได้สอดแทรกตัวอย่างเพลง "เฮอร์เมทิโค" ของวงดนตรีอิสราเอล บอลเคินบีตบ็อกซ์ จากอัลบั้ม "นูเหม็ด" ปี ค.ศ. 2007 ด้วย
มิวสิกวิดีโอเพลง "ทอล์กเดอร์ตี" กำกับโดย โคลิน ทิลลี ที่ได้นำเอารูปแบบการเต้นจากวัฒนธรรมต่าง ๆ มาใส่ไว้ มิวสิกวิดีโอออกอากาศทางบัญชีในยูทูบของเดอรูโลเมื่อวันที่ 7 สิงหาคม ค.ศ. 2013 หลังจากออกจำหน่าย "ทอล์กเดอร์ตี" เปิดตัวที่อันดับหนึ่งบนชาร์ตซิงเกิลของออสเตรเลีย กลายเป็นซิงเกิลแรกของทูเชนส์ที่ขึ้นอันดับหนึ่ง และขึ้นอันดับสองในนิวซีแลนด์ และติดชาร์ตในประเทศแถบยุโรปจำนวนมาก
ชาร์ต.
<templatestyles src="Col-begin/styles.css"/>
แบลงก์สเปซ

"แบลงก์สเปซ"  เป็นเพลงของนักร้อง นักร้องเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่ห้า "1989" (2014) เพลงเขียนโดยสวิฟต์ แมกซ์ มาร์ติน และเชลล์แบ็ก เพลงออกจำหน่ายทางคลื่นวิทยุเพลงร่วมสมัยโดยสังกัดรีพับลิกเรเคิดส์ ในวันที่ 10 พฤศจิกายน ค.ศ. 2014 เป็นซิงเกิลที่สองของอัลบั้มถัดจากเพลง "เชกอิตออฟ" ด้านดนตรี "แบลงก์สเปซ" เป็นเพลงอิเล็กโทรป็อป และมินิมัลป็อปมีเนื้อเพลงเหน็บแนมเกี่ยวกับความเข้าใจของสื่อมีต่อสวิฟต์และความสัมพันธ์ของเธอ 
บิกมะชีนเรเคิดส์ร่วมกับรีพับลิกเรเคิดส์ ปล่อยเพลง "แบลงก์สเปซ" ทางสถานีวิทยุของสหรัฐเมื่อวันที่ 10 พฤศจิกายน ค.ศ. 2014 เพลงนี้เป็นหนึ่งในซิงเกิลที่จำหน่ายดีที่สุดในปี 2015 โดยขึ้นสู่อันดับหนึ่งในชาร์ตของออสเตรเลีย แคนาดา ไอซ์แลนด์ สกอตแลนด์ และแอฟริกาใต้ ในสหรัฐเพลงนี้ครองอันดับหนึ่งในชาร์ต"บิลบอร์ด"ฮอต 100 นานถึง 7 สัปดาห์ และได้รับการรับรองยอดขายระดับแพลตตินัม 8 ครั้งจากสมาคมผู้ประกอบกิจการเพลงของสหรัฐอเมริกา (RIAA) นักวิจารณ์เพลงต่างชื่นชมการผลิตและการประพันธ์เพลงของสวิฟต์ โดยบางคนเลือกเพลงนี้ให้เป็นเพลงสำคัญของอัลบั้ม "1989" เพลงนี้ได้รับการเสนอชื่อเข้าชิง 3 สาขาในงานประกาศผลรางวัลแแกรมมี ครั้งที่ 58 รวมถึงรางวัลใหญ่ 2 รางวัล ได้แก่ บันทึกเสียงแห่งปี และเพลงแห่งปี "โรลลิงสโตน"จัดอันดับเพลงนี้ไว้ที่อันดับ 320 ในรายการจัดอันดับ 500 เพลงที่ยิ่งใหญ่ที่สุดตลอดกาล ฉบับแก้ไขปี 2024
โจเซฟ คาน กำกับมิวสิกวิดีโอ "แบลงก์สเปซ" โดยถ่ายทอดถึงสวิฟต์เป็นผู้หญิงขี้หึงที่ทำตัวแปลก ๆ เมื่อสงสัยว่าแฟนของเธอนอกใจ วิดีโอนี้ได้รับรางวัลวิดีโอป็อปยอดเยี่ยม และวิดีโอหญิงยอดเยี่ยม ในงานเอ็มทีวีวิดีโอมิวสิกอะวอดส์ ประจำปี 2015 และติดอันดับที่ 67 ใน 100 มิวสิกวิดีโอที่ยอดเยี่ยมที่สุดตลอดกาล โดย"โรลลิงสโตน" สวิฟต์แสดงเพลง "แบลงก์สเปซ" ในรายชื่อเพลงสำหรับการทัวร์รอบโลกสามครั้งของเธอ ได้แก่ เดอะ 1989 เวิลด์ทัวร์ (2015), เรพิวเทชันสเตเดียมทัวร์ (2018) และดิเอราส์ทัวร์ (2023–2024) เพลงนี้ถูกคัฟเวอร์โดยนักดนตรีร็อกหลายคน หลังจากเกิดข้อพิพาทในปี 2019 เกี่ยวกับความเป็นเจ้าของผลงานเพลงเก่าของสวิฟต์ เธอได้บันทึกเพลงนี้ใหม่ในชื่อ "แบลงก์สเปซ (เทย์เลอร์เวอร์ชัน)" สำหรับอัลบั้ม "1989 (เทย์เลอร์เวอร์ชัน)" ที่บันทึกเสียงใหม่ในปี 2023
บทประพันธ์เพลงและดนตรี.
ในการให้สัมภาษณ์กับ"จีคิว"ในปี 2015 สวิฟต์กล่าวว่าเธอจินตนาการว่า "แบลงก์สเปซ" จะเป็นเพลงที่เสียดสีตัวเองโดยอ้างอิงถึงการรับรู้ของสื่อเกี่ยวกับภาพลักษณ์ของเธอในฐานะ "หญิงสาวที่บ้าคลั่งแต่เย้ายวนแต่มีเสน่ห์แต่บ้าบิ่นแต่ชอบหลอกลวง" เธอยอมรับว่าเธอรู้สึกถูกโจมตีเป็นการส่วนตัวมาเป็นเวลานานก่อนที่จะรู้ว่า "มันตลกดีทีเดียว" เธอร่วมประพันธ์เพลงนี้กับโปรดิวเซอร์ของเพลง ได้แก่ แม็กซ์ มาร์ติน และเชลล์แบ็ก
ชาร์ต.
<templatestyles src="Col-begin/styles.css"/>
จอห์น สโตนส์

จอห์น สโตนส์ (เกิด 28 พฤษภาคม ค.ศ. 1994) เป็นนักฟุตบอลชาวอังกฤษ ปัจจุบันเล่น ในตำแหน่งเซ็นเตอร์แบ็กให้กับแมนเชสเตอร์ซิตี และทีมชาติอังกฤษ
สโตนส์สร้างชื่อขึ้นมาจากการเล่นให้กับเอฟเวอร์ตันถึง 3 ฤดูกาล จนกลายเป็นที่ต้องการตัวของหลายสโมสร และได้ย้ายมาสู่แมนเชสเตอร์ซิตีในช่วงก่อนเปิดฤดูกาล 2016–17 ด้วยสัญญา 6 ปี ค่าตัวคาดว่า 47.5 ล้านปอนด์ (ประมาณ 2,232.5 ล้านบาท) เป็นกองหลังชาวอังกฤษที่มีค่าตัวแพงที่สุดในประวัติศาสตร์
ไฟฟ์ (อัลบั้มมารูนไฟฟ์)

ไฟฟ์  เป็นสตูดิโออัลบั้มลำดับที่ห้าของวงดนตรีป๊อปร็อกอเมริกัน มารูนไฟฟ์ ออกจำหน่ายโดยค่ายอินเตอร์สโคปเรเคิดส์ เมื่อวันที่ 29 สิงหาคม ค.ศ. 2014
"ไฟฟ์" เป็นอัลบั้มแรกของมารูนไฟฟ์ที่ออกจำหน่ายโดยค่ายอินเตอร์สโคปหลังสังกัดเก่าคือเอแอนด์เอ็มอ็อกโทนเรเคิดส์โอนย้ายศิลปินจำนวนมากมายังค่ายดังกล่าว อัลบั้มยังได้ตำแหน่งคีย์บอร์ด เจสซี คาร์ไมเคิล กลับมาร่วมงานหลังจากหายไปจากการบันทึกเสียง การทัวร์คอนเสิร์ต และการส่งเสริมอัลบั้ม"โอเวอร์เอกซ์โพสด์" อัลบั้ม"ไฟฟ์"เปิดตัวที่อันดับหนึ่งบนชาร์ตบิลบอร์ด 200 ขายได้ 164,000 หน่วยในสัปดาห์แรก อัลบั้มมีซิงเกิล 3 เพลง ได้แก่ "แม็ปส์" "แอนิมัลส์" และ "ชูการ์" ขึ้นสูงสุดที่อันดับ 6, 3 และ 2 บนชาร์ตบิลบอร์ดฮอต 100 ตามลำดับ ซิงเกิล "ดิสซัมเมอส์กอนนาเฮิร์ตไลก์อะมาเธอร์ฟักเกอร์" ออกจำหน่ายในวันที่ 15 พฤษภาคม ค.ศ. 2015 ซิงเกิลที่ห้า "ฟิลิงส์" ออกจำหน่ายวันที่ 15 กันยายน ค.ศ. 2015
อินโดนีเซียแอร์เอเชีย เที่ยวบินที่ 8501

อินโดนีเซียแอร์เอเชีย เที่ยวบินที่ 8501 (QZ8501/AWQ8501) เป็นเที่ยวบินโดยสารระหว่างประเทศ เส้นทางการบินจากเมืองซูราบายา ประเทศอินโดนีเซีย ไปประเทศสิงคโปร์ ปฏิบัติการโดยอากาศยานแอร์บัส เอ 320-216 ของอินโดนีเซียแอร์เอเชีย ทะเบียน PK-AXC สูญหาย เมื่อวันที่ 28 ธันวาคม 2557 บนเครื่องมีผู้โดยสาร 155 คน ลูกเรือ 7 คน พบซากเครื่องบินอีก 2 วันให้หลัง บริเวณช่องแคบการีมาตา ห่างจากบริเวณที่สูญหาย 10 กิโลเมตร
อินโดนีเซียแอร์เอเชียเป็นบริษัทในเครือสายการบินแอร์เอเชียของมาเลเซีย
การสูญหาย.
อินโดนีเซียแอร์เอเชีย เที่ยวบินที่ 8501 บินจากท่าอากาศยานนานาชาติจูวันดา เมืองซูราบายา เมื่อเวลา 05:35 นาฬิกา (ตามเวลาอินโดนีเซียตะวันตก) มีกำหนดลงจอดที่ท่าอากาศยานชางงีสิงคโปร์ ในเวลา 08:30 นาฬิกา ตามเวลามาตรฐานสิงคโปร์ ซึ่งตรงกับเวลามาตรฐานไทยทั้งสองเขตเวลา
อากาศยานนี้อยู่ในการควบคุมของการจราจรอากาศอินโดนีเซียเมื่อขอเบี่ยงเส้นทางจากเส้นทางการบินเดิมเพราะสภาพอากาศเลวร้าย นักบินขอปีนขึ้น 38,000 ฟุต (11,600 เมตร) เพื่อหลบเมฆทึบ ซึ่งผู้ควบคุมการจราจรทางอากาศปฏิเสธเพราะการจราจรทางอากาศหนาแน่น แม้ความสูงสุดท้ายที่ช่องรับส่งผ่านสัญญาณบ่งชี้และที่ไฟลต์เรดาร์24 รวบรวม คือ 32,000 ฟุต (9,750 เมตร) เครื่องบินเสียการติดต่อกับศูนย์ควบคุมการจราจรทางอากาศเมื่อ 06:17 (ตามเวลาอินโดนีเซียตะวันตก) ขณะเดินทางใกล้เกาะเบอลีตุง (Belitung) เหนือทะเลชวาระหว่างกาลีมันตัน (บอร์เนียว) กับชวา ซึ่งยังอยู่ภายใต้การควบคุมจราจรทางอากาศอินโดนีเซีย ที่ความสูงและความเร็วปกติ การวิเคราะห์ทางอุตุนิยมวิทยาเปิดเผยว่า อากาศยานกำลังขวางกลุ่มพายุระหว่างไม่กี่นาทีก่อนสาบสูญ
พบดาว 2

พบดาว 2 อัลบั้มชุดพิเศษจาก อาร์เอสซาวด์ ออกวางแผงครั้งแรกเมื่อปี 2529 เป็นการต่อยอดความสำเร็จจากอัลบั้ม พบดาว ที่ออกวางแผงเมื่อปี 2527 หรือสองปีก่อนหน้านั้น
โดยนักร้องในอัลบั้มชุดนี้ยังคงเป็นสี่หนุ่มจากพบดาวชุด
แรกและนำนักร้องอีก 7 คนมาร่วมในอัลบั้มนี้ด้วย รูปแบบเพลงยังคงเป็นการนำเอาเพลงดังในอดีต
มาทำดนตรีและร้องใหม่
อาหารอังกฤษ

อาหารอังกฤษ  หมายถึงอาหารที่ประกอบขึ้นตามวัฒนธรรมของชาวอังกฤษ มีลักษณะเฉพาะเป็นของตัวเอง แต่ก็มีลักษณะร่วมกับอาหารสหราชอาณาจักรอยู่มาก ส่วนใหญ่เป็นเพราะการนำเข้าวัตถุดิบและความคิดจากที่อื่น ๆ เช่น อเมริกาเหนือ จีน และอินเดียในสมัยจักรวรรดิอังกฤษ รวมทั้งเป็นผลมาจากการอพยพย้ายถิ่นเข้ามาหลังสงครามโลกครั้งที่ 2
ชีวิลบีเลิฟด์

"ชีวิลบีเลิฟด์"  เป็นซิงเกิลที่สามของวงดนตรีอเมริกัน มารูนไฟฟ์ จากอัลบั้มเปิดตัว "ซองส์อะเบาต์เจน" ออกจำหน่ายในปี ค.ศ. 2004 ขึ้นอันดับที่ห้าในสหรัฐอเมริกา และนับถึงเดือนธันวาคม ค.ศ. 2012 เพลงขายได้มากกว่า 2,722,000 ดิจิทัลดาวน์โหลด เพลงขึ้นอันดับที่สี่ในสหราชอาณาจักร เพลงขึ้นอันดับที่หนึ่งในออสเตรเลียนาน 5 สัปดาห์ มิวสิกวิดีโอนำแสดงโดยเคลลี เพรสตัน ในรักสามเส้ากับแอดัม เลอวีน วิดีโอมีโทนสีแบบซีเปีย
เพลงประสบความสำเร็จเช่นเดียวกับซิงเกิลก่อนหน้าได้แก่ "ดิสเลิฟ" และ "ฮาร์ดเดอร์ทูบรีธ" ขึ้นอันดับหนึ่งบนชาร์ตเมนสตรีมท็อป 40 และอดัลต์ท็อป 40 แต่กลับทำให้คลื่นวิทยุอัลเทอร์เนทีฟจำนวนมากลบเพลงของมารูนไฟฟ์ออกไปจากรายการเพลง เนื่องจากเพลงใหม่ของวงนั่นดนตรีเบาเกินไปสำหรับผู้ฟังแนวอัลเทอร์เนทีฟร็อก
อัปทาวน์ฟังก์

"อัปทาวน์ฟังก์"  เป็นเพลงของโปรดิวเซอร์ชาวอังกฤษ มาร์ก รอนสัน และร้องรับเชิญโดยบรูโน มาส์ จากสตูดิโออัลบั้มลำดับที่สี่ของรอนสัน "อัปทาวน์สเปเชียล" (2015) โซนี่ มิวสิค เอ็นเตอร์เทนเมนท์ออกจำหน่ายเพลงเป็นซิงเกิลเปิดตัวในวันที่ 10 พฤศจิกายน ค.ศ. 2014 เจฟฟ์ แบสเกอร์ ช่วยเขียนและผลิตเพลง และได้ฟิลิป ลอว์เรนซ์มาช่วยเขียนด้วย เป็นการร่วมมือกับรอนสันเป็นครั้งที่สี่ (ถัดจากเพลงของมาส์ ได้แก่เพลง "ล็อกต์เอาต์ออฟเฮเวน" "มูนไชน์" และ "กอริลลา") และร่วมมือกับแบสเกอร์เป็นครั้งที่หก (ถัดจากเพลง "ทอล์กกิงทูเดอะมูน" "ยังเกิลส์" และสามเพลงที่กล่าวถึงก่อนหน้า)
ซิงเกิลประสบความสำเร็จ ขึ้นอันดับหนึ่งบนบิลบอร์ดฮอต 100 ยาวนาน 14 สัปดาห์ติดต่อกัน บนชาร์ตซิงเกิลแห่งสหราชอาณาจักร 7 สัปดาห์ และในอีกหลายประเทศ ได่แก่ เช่น ออสเตรเลีย แคนาดา ฝรั่งเศส ไอร์แลนด์ และนิวซีแลนด์ ในสัปดาห์วันที่ 25 มกราคม ค.ศ. 2015 ซิงเกิลนี้ถูกเปิด 2.34 ล้านครั้งตามที่บันทึกไว้ในสัปดาห์เดียว แต่ต่อมาถูกขึ้นนำด้วยเพลง "เลิฟมีไลก์ยูดู" ของเอลลี โกลดิง (เปิด 2.58 ล้านครั้ง) และถูกเปิดทั่วโลกในสัปดาห์แรก 15.5 ล้านครั้ง ขึ้นนำซิงเกิลนี้ซึ่งเปิด 15 ล้านครั้ง "อัปทาวน์ฟังก์" ยังทำสถิติเปิดมากที่สุดในหนึ่งสัปดาห์ในสหรัฐอเมริกา จำนวน 4.8 ล้านครั้ง ใน ค.ศ. 2015 "อัปทาวน์ฟังก์" ทำให้รอนสันชนะรางวัลบริตอะวอดส์ สาขาซิงเกิลบริติชแห่งปี
คันทรีร็อก

คันทรีร็อก  เป็นแนวเพลงย่อยของดนตรีคันทรี เกิดขึ้นจากการผสมผสานระหว่างดนตรีร็อกกับดนตรีคันทรี โดยทั่วไปจะใช้ในกล่าวถึงกระแสของนักดนตรีร็อกที่เริ่มต้นบันทึกผลงานในแบบคันทรี ในปลายคริสต์ทศวรรษ 1960 และต้นคริสต์ทศวรรษ 1970 นักดนตรีเหล่านี้ได้บันทึกผลงานในชื่อแนวเพลงร็อก และใช้แนวคันทรี ได้แก่ การร้องเพลง และเครื่องดนตรีที่เพิ่มเข้ามา รวมถึงลักษณะเฉพาะตัวของดนตรี คือใช้เครื่องดนตรี เพดัลสตีลกีตาร์ คันทรีร็อกเริ่มต้นด้วย บ็อบ ดิลลัน และ เดอะเบิดส์ และเป็นถึงที่นิยมกันมากที่สุดในคริสต์ทศวรรษ 1970 ด้วยศิลปินอย่าง เอมมีลู แฮร์ริส, อีเกิลส์ และ ดูบบี บราเธอร์ส นอกจากนี้ คันทรีร็อกยังได้รับอิทธิพลจากแนวเพลงอื่น เช่น เดอะแบนด์, เกรตฟูลเดด, ครีเดนซ์ เคลียร์วอเทอร์ รีไววอล, เดอะโรลลิงสโตนส์ และผลงานเดี่ยวของจอร์จ แฮร์ริสัน
ผับร็อก (สหราชอาณาจักร)

ผับร็อก  เป็นแนวเพลงประเภทหนึ่งของดนตรีร็อก ที่ถูกพัฒนาขึ้นในช่วงต้นถึงกลางคริสต์ทศวรรษ 1970 ในสหราชอาณาจักร เมื่อมองย้อนไปก่อนหน้านี้ ผับร็อกมีการต่อต้านกับดนตรีโพรเกรสซิฟร็อก และแกลมร็อก ถึงแม้จะเป็นช่วงเวลาที่ไม่นาน ที่ผับร็อกได้หลีกเลี่ยงการจัดแสดงที่สถานบันเทิง และหันมาแสดงเพลงร็อกในผับเล็ก ๆ และคลับต่าง ๆ ในช่วงแรก และเป็นตัวเร่งสำคัญให้แนวเพลงพังก์ร็อกมีความโดดเด่น
คนที่ฆ่าฉัน

คนที่ฆ่าฉัน เป็นเพลงของวงซิลลี่ ฟูลส์ จากสตูดิโออัลบั้มที่ 5 "คิงไซส์" ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา และเรียบเรียงโดย ณัฐพล พุทธภาวนา ออกจำหน่ายในวันที่ 14 มกราคม พ.ศ. 2547
เวอร์ชันคัฟเวอร์.
เวอร์ชัน Nologo.
ในปี พ.ศ. 2552 เพลงคนที่ฆ่าฉันถูกขับร้องโดย Nologo โดยเพลงนี้เป็นเพลงประกอบภาพยนตร์เรื่อง "5 แพร่ง" จากค่ายจีทีเอช ออกจำหน่ายในวันที่ 24 สิงหาคม พ.ศ. 2552
โรงแรมแคปซูล

โรงแรมแคปซูล (ญี่ปุ่น: カプセルホテル โรมาจิ: "kapuseru hoteru") หรือในประเทศทางตะวันตกเรียกว่า "pod hotel" เป็นโรงแรมประเภทหนึ่งที่พัฒนาขึ้นในประเทศญี่ปุ่นโดยมี "ห้อง" (แคปซูล) ขนาดเล็กมากจำนวนมาก ซึ่งตั้งใจให้บริการที่พักค้างคืนพื้นฐานราคาถูกแก่แขกที่ไม่ต้องการบริการอย่างที่โรงแรมตามปกติเสนอ
โรงแรมแคปซูลแห่งแรก คือ แคปซูลอินน์โอซากา ออกแบบโดยสถาปนิกที่มีชื่อเสียง Kisho Kurokawa ตั้งอยู่ในเมืองโอซากา ประเทศญี่ปุ่น เปิดเมื่อปี พ.ศ. 2522
ลักษณะ.
ห้องพักเป็นห้องประมาณความยาวและความกว้างของเตียงเดี่ยว ที่มีความสูงเพียงพอสำหรับแขกของโรงแรมที่จะคลานเข้าไปและนั่งบนเตียง ผนังห้องอาจทำจากไม้, โลหะ หรือวัสดุแข็ง แต่มักจะเป็นไฟเบอร์กลาส หรือพลาสติก สิ่งอำนวยความสะดวกภายในห้องโดยทั่วไป ได้แก่ โทรทัศน์ขนาดเล็ก, เครื่องปรับอากาศ แผงควบคุมอิเล็กทรอนิกส์ และปลั๊กไฟ แคปซูลถูกวางซ้อนกันแบบด้านชนด้านสูงสองหน่วย พร้อมบันไดสำหรับเข้าถึงห้องที่อยู่ด้านบน คล้ายกับเตียงสองชั้น ปลายเปิดของแคปซูลสามารถปิดได้ด้วยผ้าม่านหรือประตูทึบเพื่อความเป็นส่วนตัว และสามารถล็อกได้จากด้านในเท่านั้น
เช่นเดียวกับโฮสเทล โรงแรมแคปซูลมีสิ่งอำนวยความสะดวกมากมายเช่น พื้นที่ส่วนกลาง, ห้องน้ำรวม, ห้องอาบน้ำ, อินเทอร์เน็ตไร้สาย และห้องรับประทานอาหาร ในญี่ปุ่นโรงแรมแคปซูลอาจมีห้องอาบน้ำรวม และห้องซาวน่า โรงแรมบางแห่งยังมีร้านอาหาร, บาร์ของว่าง หรือบาร์ (หรืออย่างน้อยเป็น เครื่องจำหน่ายอาหาร), สระว่ายน้ำ และสถานบันเทิงอื่น ๆ อาจมีห้องนั่งเล่นพร้อมเก้าอี้หุ้มนวมเพื่อนั่งพักผ่อน พร้อมกับหนังสือ และหนังสือพิมพ์
โรงแรมแคปซูลมีขนาดแตกต่างกันตั้งแต่ 50 แคปซูลถึง 700 แคปซูลและมักจะให้ความสำคัญกับผู้ชายเป็นหลัก โรงแรมแคปซูลบางแห่งเสนอส่วนแยกต่างหากสำหรับแขกผู้เข้าพักชายและหญิง หรือแม้กระทั่งชั้นแยก และลิฟท์แยกต่างหาก เสื้อผ้าและรองเท้าจะได้รับการเปลี่ยนเป็นชุดยูกาตะและรองเท้าแตะที่ทางเข้า และอาจมีผ้าขนหนูและเสื้อคลุมอาบน้ำให้ด้วย กระเป๋า และสิ่งของมีค่ามักจะถูกเก็บไว้ในตู้เก็บของ หรือในตู้นิรภัยในห้อง (ถ้ามี) ผู้เข้าพักจะถูกขอให้ไม่สูบบุหรี่หรือรับประทานอาหารในแคปซูล
ฐานลูกค้า.
ประโยชน์ของโรงแรมเหล่านี้คือความสะดวกสบายและราคาต่ำ โดยปกติประมาณ 2,000-4,000 เยน (ประมาณ 18–36 ดอลลาร์สหรัฐ) ต่อคืน
ในประเทศญี่ปุ่นโรงแรมแคปซูลถูกใช้ในอีกทางหนึ่ง โดยชาวญี่ปุ่นที่อาจดื่มเครื่องดื่มแอลกอฮอล์เกินกว่าจะกลับบ้านได้อย่างปลอดภัย หรือพลาดรถไฟขบวนสุดท้ายของวันเพื่อกลับบ้าน ในช่วงภาวะเศรษฐกิจถดถอยของญี่ปุ่น คนงานที่ว่างงานหรือทำงานรายชั่วโมง ซึ่งกลายเป็นคนไร้บ้านในช่วงวิกฤต จะเหมาเช่าแคปซูลชั่วคราวเป็นรายเดือน ในปี พ.ศ. 2553 ลูกค้าเหล่านี้คิดเป็น 30% ของผู้เข้าพักที่โรงแรมแคปซูล Shinjuku 510 ในโตเกียว
คำวิจารณ์และข้อเสีย.
เนื่องจากพื้นที่ภายในขนาดเล็ก ฟอร์บส์แนะนำว่าแขกที่มีอาการกลัวที่แคบไม่ควรใช้โรงแรมแคปซูล
โรงแรมแคปซูลบางแห่งอาจไม่มีเครื่องปรับอากาศภายในแคปซูล ทำให้การไหลเวียนของอากาศไม่ดี โดยเฉพาะอย่างยิ่งเมื่อปิดม่านส่วนตัว หรือปิดประตู นอกจากนี้เนื่องจากผู้เข้าพักอยู่ใกล้กัน โดยกั้นด้วยเพียงผนังพลาสติกบาง ๆ จึงทำให้มีเสียงรบกวนจากแขกคนอื่น ๆ เช่นการกระแทกเข้ากับผนัง
เนื่องจากโรงแรมแคปซูลบางแห่ง ได้รับการออกแบบมาสำหรับการเข้าพักหนึ่งคืน ผู้ใช้บริการที่ต้องการพักมากกว่าหนึ่งวัน จะต้องเช็คเอาท์และเช็คอินใหม่ทุกวัน
เซาเทิร์นร็อก

เซาเทิร์นร็อก  เป็นแนวเพลงย่อยของดนตรีร็อก และเป็นแนวเพลงประเภทหนึ่งของดนตรีอเมริกานา แนวเพลงนี้ถูกพัฒนาขึ้นในภาคใต้ของสหรัฐอเมริกา มาจากร็อกแอนด์โรล, คันทรี, และบลูส์ และทั่วไปจะเน้นที่กีตาร์ไฟฟ้าและเสียงร้อง แม้ว่ายังไม่มีใครทราบว่าเดิมของเซาเทิร์นร็อกเป็นอย่างไร "หลายคนรู้สึกว่าสิ่งสนับสนุนสำคัญเหล่านี้ในการพัฒนาของแนวเพลงร็อกแอนด์โรลได้ลดน้อยลงในประวัติศาสตร์แห่งเพลงร็อก"